Pretoria Oos Tak SA Jagters - Tuis
Die PTA oos tak van die Suid Afrikaanse Jagters en Wilds bewaring Vereniging (SAJWV), was gestig deur ’n handjie vol lede in Oktober 1999 in die ooste van Pretoria. Die stigters lede en bestuur het die tak op hoe waardes en beginsels gebou wat tot vandag toe die gebruik is.
In die vroeër jare was lede-aande in ’n klein saaltjie by ’n tennisbaan gehou. Die tak se ledetal het konstant gegroei en takaktiwiteite het dienooreenkomstig daarby aangepas. Vandag is Pretoria Oos die grootste tak van SA Jagters met ’n ledetal van ±3500.
Pretoria Oos tak bied ‘n verskeidenheid van aktiwiteite aan lede en daar word deurgaans versoek van lede om aan diesulke aksies deel te neem. Verder is die bestuur altyd op die uitkyk na nuwe idees en bereidwilliges om hierdie aktiwiteite selfs nog uit te brei. Alle aktiwiteite is familie-vriendelik en lede word aangemoedig om hulle gesinne saam te bring.
Huidige aktiwiteite is soos volg:
Maandelikse skietdae. Tydens die skietdae word daar 10 verskillende bane aangebied vir ons lede en besoekers. Hierdie bane behels die amptelike SA Jagters tabelle en wissel van inskiet en jaggeweer bane tot handwapen en haelgeweer. Die tabelle voldoen ook aan die sportskiet vereistes. Veiligheid is altyd ons nommer een prioriteit, so goed opgeleide baanoffisiere is altyd op diens. Die takskiet vind plaas op die 2de Saterdag van die maand te Genl. Piet Joubert skietbaan.
Skietspanne. Pretoria Oos tak spog met die beste skietspan in die land. Hierdie manne en dames se skietvernuf is besonders en hulle is altyd bereid en gewillig om nuwe lede leiding te gee.
Kleiduifskiet is ’n aktiwiteit wat met baie entosiasme en belangstelling toeneem by alle takke regoor die land. Ons tak spog met ses elektroniese kleiwerpers wat elke maand gebruik word om die lede se skietvernuf te toets. Pretoria Oos tak het ook in 2018 die eerste nasionale SA Jagters Haelgeweer kompetisie aangebied.
Opleiding word gebied vir oud en jonk. Daar is jaarliks 4 geleenthede vir ons lede om Toegewyde Jagter of Toegewyde Sportskut eksamens af te lê. Vir die juniors word daar 2 kampe ’n jaar aangebied waartydens hulle geleer word van spoorsny, die natuur in geheel, visvang, jag, wapen veiligheid en nog vele meer.
Dames en junior skietdag. Jaarliks word 1 skietdag aan dames en juniors afgestaan. Tydens hierdie geleentheid help van ons lede om hul skiettegniek te verbeter, maar belangrik, kry dames en juniors die geleentheid om met verskillende wapens te skiet. Sodoende poog ons om hul meer betrokke te kry.
Kommunikasie aan lede word deur middel van epos gedoen. Twee e-posse ’n maand word aan die lede gestuur. Die webwerf word ook konstant opgedateer.
Maandelikse lede-aande word gehou waartydens gassprekers kom gesels oor interessante onderwerpe.
Bewaring is vir Pretoria Oos tak van kardinale belang. Daarom is die tak konstant besig met bewaringsprojekte en aksies by reservate in en om Pretoria.
Ons nooi oud en jonk hartlik uit om deel te word van die Pretoria-Oos jagtersfamilie.
Toegewyde Jagter/Sportskiet Opleiding
Takskiet - Vroue en Jr. Skietdag
Goeie dag vriende en mede- jagters
Die maand se skietdag is volgende Saterdag, die 13de April by Generaal Piet Joubert skietbaan. Die dag se aktiwiteite sal om 8:00 begin. Lede word asb. versoek om voor 08:00 daar te wees om te registreer en om ‘n koffie saam te kom geniet. Die dag is ons Dames en Junior skietdag so bring gerus al die dames en juniors saam om die dag te kom geniet. Daar sal randslag, haelgeweer, handwapen en jaggeweer bane wees vir hulle vir opleiding en om lekker saam te skiet. Let asb. daarop dat die normale haelgeweer baan nie geskiet sal word hierdie maand nie.Die res van die bane sal soos altyd beskikbaar wees.
Baanoffisiere word versoek om asb. vanaf 6:30 by die baan te wees sodat die bane opgestel kan word.
Ons lede-aand vind plaas op Woensdag die 17de April teen 18:30 vir 19:00 by Rietvlei Lapa. Die aand is ons jaarlikse veiling en is altyd 'n hoogtepunt. Kom geniet dit saam. Die veiling lys kan hier gesien word:
1 Field Guide to Trees of Southern Africa (Boek)
2 Guide to Trees introduced into Southern Africa (Boek)
3 Regions of Floristic Endemism in Southern Africa (Boek)
4 How Not To Hunt Pigs (Boek)
5 Managing Our Wildlife Heritage (Boek)
6 The AGRED Guide to Gamebird Management in Southern Africa (Boek)
7 The Southern African Conservation Success Story (Boek)
8 Shot Placement (DVD's)
9 Pen - (Haal oor, van hout met patroonpunt)
10 Pen - (Lyk soos patroon met houtafwerking)
11 Pen - (Patroon Pen)
12 Kinder Pta Oos hemde (1: XL, 1: L, 2: 7-8yr, 1: 5-6yr)
13 African Species & Sub-Species (Getekende Boek)
14 Ystervuis Uit Die See (Getekende Boek)
15 "Hornady ""Die"" Stel - Remington 260"
16 Koopbewyse - Venomous Animal First Responder Seminar
17 Peregrine Herlaai Punte - Boks (x50) - (30/308) (167gr)
18 Peregrine Herlaai Punte - Boks (x50) - (6.5mm/264) (117gr)
19 Groot Melkkan met Brons oorgeblaas
20 Klein/Standaard Melkkan Galvaniseerd
21 Wynbalie Bak. (So 1/3 van Balie)
22 Kieries van mooi hout
23 Rowland Ward kaart van Afrika
24 Bok Spoor Afdrukke in Brons
25 Olifant Oor Koffietafel in Afrika vorm
26 Olifant Tande (Gemerk met gewig & Nommer)(2 Tande in stel)
27 Wildbewerkings Bewyse van Uitkyk Vleis Mark
28 Wildbewerkings Bewyse van BOMA Vleismark van 50% Afslag
30 Skouer Montering van Vlakvark
31 Skouer Montering van Rooibok
32 Skedel van: Koedoe
33 Skedel van: Waterbok
34 "Skedel van: Damhert (""Fallow Deer"")"
35 Skedel van: Njala
36 Skedel van: Gemsbok
37 Skedel van: Buffel
38 Skedel van: Rooihartbees
39 "Skedel van: Swartwitpens (""Sable"")"
40 Skedel van: Eland
Alle fondse van die veiling gaan na ons bewarings fonds. Bring gerus die hele gesin om die aand saam te kom geniet.
Alle lede wat Toegewyde Jagter en Toegewyde Sport Skut opleiding wil doen kontak asb. vir Mia by ptaoosjagters@gmail.com om julle plekke te bespreek.
Almal word herinner dat trofees na alle lede-aande gebring kan word sodat dit gemeet kan word.
Groete vanaf die komitee